Harry Kane
Harry Edward Kane (London, 28. srpnja 1993.) je engleski nogometaš i reprezentativac koji igra kao napadač za Bayern München. 

Kane je svoj debi za prvu momčad Tottenhama imao 25. kolovoza 2011. godine u Europa ligi, u utakmici protiv škotskog Heartsa. Prije nego je postao redovni prvotimac Spursa, Kane je bio na posudbama u Leyton Orientu, Millwallu, Leicester Cityju i Norwich Cityju. Od 2023. godine član je Bayern Münchena.

Neizostavni prvotimac postao je u sezoni 2014./2015., tokom koje je postigao ukupno 31 gol, od kojih je 21 bio u ligi; iste sezone proglašen je mladim igračem godine. U narednim dvjema sezonama, Kane je bio uzastopni najbolji strijelac engleske lige, pomogavši pritom svom klubu da se kvalificira za Ligu prvaka. U čak šest navrata je dobio nagradu za igrača mjeseca, a četiri godine za redom je bio i dio momčadi godine. Postigao je 280 golova za Spurse te je trenutno prvi na listi najboljih strijelaca kluba. Također je rekorder po broju golova postignutih za englesku reprezentaciju.

Na međunarodnom nivou, Kane je bio engleski reprezentativac u U-17, U-19, U-20 i U-21 selekcijama, prije nego je 27. ožujka 2015. godine debitirao za seniorsku selekciju. Sudjelovao je na Euru 2016. godine, dok je na Svjetskom prvenszvu 2018. bio reprezentativni kapetan. Na istom prvenstvu je postigao šest golova te je dobio Zlatnu kopačku za najboljeg strijelca turnira. The Guardian ga je 2017. godine imenovao petim najboljim nogometašem svijeta. 

Engleski fudbaleri
Fudbaleri ili nogometaši Tottenham Hotspura
Fudbaleri ili nogometaši Leicester Cityja
Fudbaleri ili nogometaši Bayern Münchena